
Με επιτυχία πραγματοποιήθηκε το βραδινό συναπάντημα
της Κοινο_Τοπίας στον πολυχώρο Azul του Αστέρα
Τα μέλη και οι φίλοι της Εταιρείας Κοινωνικής Δράσης και Πολιτισμού Κοινο_Τοπία www.koinotopia.gr με αφορμή τη λήξη της περιόδου δράσης 2021-22 πραγματοποίησαν αποχαιρετιστήριο συναπάντημα στον πολυχώρο Azul του Αστέρα όπου είχαν την ευκαιρία να γευτούν εδέσματα από το μενού του. 

Απολαμβάνοντας τη δύση του ηλίου, τον Πατραϊκό κόλπο, το λιμάνι και αργότερα το φεγγάρι, το φωτισμένο κάστρο από τον 7ο όροφο του Αστέρα δίπλα στην πισίνα με τη διακριτική μουσική επένδυση της βραδιάς να ολοκληρώνει την υπέροχη ατμόσφαιρα. 

Την υποδοχή των προσκεκλημένων στο υπέροχο χώρο είχαν αναλάβει η Βάσω Μαρτίνη και η Γεωργία Μαντέλη. 


Κατά τη διάρκεια της βραδιάς έγινε και κλήρωση της λαχειοφόρου αγοράς, προς ενίσχυση των δράσεων και της λειτουργίας του νέου χώρου της Κοινο_Τοπίας. Τα δώδεκα όμορφα δώρα ήταν ευγενική προσφορά στελεχών και φίλων της οργάνωσης.

Τους τυχερούς αριθμούς ανέδειξε ο μικρότερος της παρέας της βραδιάς ο επτάχρονος Οδυσσέας Σταμίρης μέσα από το αγγείο με τους δεκάδες λαχνούς.  

Στη διεκπεραίωση και ολοκλήρωση της λαχειοφόρου αγοράς συνέδραμε ο Δημήτρης Φάκος.

Ελπίζοντας το καλοκαίρι να κυλήσει όσο πιο ομαλά γίνεται και τη νέα περίοδο οι συνθήκες να επιτρέψουν συναθροίσεις και εκδηλώσεις τα μέλη αισιοδοξώντας έδωσαν ραντεβού για επόμενες δράσεις. 

Για όσους θα ήθελαν να συμβάλλουν στη στήριξη του έργου της Κοινο_Τοπίας μπορούν να απευθυνθούν στο 2610.277171, στο fb, και στο info@koinotopia.gr  

